# Òmicron1 del Cranc

Òmicron¹ del Cranc (ο¹ Cancri) és un estel a la constel·lació del Cranc (Càncer). De magnitud aparent +5,23, és l'onzè estel més brillant a la seva constel·lació. S'hi troba, d'acord a la nova reducció de les dades de paral·laxi d'Hipparcos, a 149 anys llum de distància del sistema solar. Comparteix la denominació de Bayer «òmicron» amb Òmicron² Cancri; ambdós estels tenen moviment propi semblant i s'hi troben a igual distància, cosa per la qual podrien constituir una binària molt àmplia.
Òmicron¹ Cancri està catalogada com una gegant blanca de tipus espectral A5III, també classificada com A6V. La seva superfície té una temperatura d'entre 8.330 i 8.800 K, xifra que varia segons la font consultada. Amb un radi gairebé el doble que el radi solar, gira sobre si mateixa amb una velocitat de rotació igual o superior a 91 km/s. Quant a la seva composició química, Òmicron¹ Cancri té una relació oxigen/hidrogen igual a la del Sol, sent, no obstant això, netament superior el seu contingut relatiu de ferro [Fe/H] = +0,31. Així mateix, mostra un nivell de bari vuit vegades més elevat que el solar ([Ba/H] = +0,92). La seva edat s'estima en 400 milions d'anys.
Òmicron¹ Cancri està envoltada per un disc circumestel·lar de pols i enderrocs el semieix major dels quals és de 46 ua. La temperatura dels grans de pols —considerats com un cos negre— és de 85 K.

## Referències

* ↑ Anne Cowley «A study of the bright A stars. I. A catalogue of spectral classifications» (en anglès). Astronomical Journal, 4-1969, pàg. 375–406. DOI: 10.1086/110819.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «62 Cnc» (en anglès). SIMBAD (Centre de Dades astronòmiques d'Estrasburg). [Consulta: 30 desembre 2020].
* ↑ Shaya, Ed J.; Olling, Rob P. «Very Wide Binaries and Other Comoving Stellar Companions: A Bayesian Analysis of the Hipparcos Catalogue». The Astrophysical Journal Supplement, 192, 1, 2011. 2.
* ↑ Omi1 Cnc. Extended Hipparcos Compilation (XHIP) (Anderson+, 2012)
* 1 2 3 Takeda, Yoichi; Kang, Dong-Il; Han, Inwoo; Lee, Byeong-Cheol; Kim, Kang-Min «Can Sodium Abundances of A-Type Stars Be Reliably Determined from Na I 5890/5896 Lines?». Publications of the Astronomical Society of Japan, 61, 5, 2009. pp. 1165-1178.
* 1 2 3 Rhee, Joseph H.; Song, Inseok; Zuckerman, B.; McElwain, Michael «Characterization of Dusty Debris Disks: The IRAS and Hipparcos Catalogs». The Astrophysical Journal, 660, 2, 2007. pp. 1556-1571.
* ↑ Rhee, Joseph H.; Song, Inseok; Zuckerman, B.; McElwain, Michael «Characterization of Dusty Debris Disks: The IRAS and Hipparcos Catalogs». The Astrophysical Journal, 660, 2, 2007. pp. 1556-1571.